cyanic-selkie/wikianc huggingface dataset:
সি. আর্নল্ড বিভার্স
বিভার্স-লিপসন স্ট্রিপ
বিভার্স আর ইংল্যান্ডের ম্যানচেস্টার বিশ্ববিদ্যালয় বিজ্ঞান ও প্রযুক্তি ইনস্টিটিউট (University of Manchester Institute of Science and Technology) এর পদার্থবিজ্ঞানের অধ্যাপক হেনরি লিপসন CBE FRS (১৯১০-১৯৯১) যৌথভাবে বিভার্স-লিপসন স্ট্রিপ তৈরি করেন। তাদের উদ্ভাবনের ফলে, কেলাসতাত্ত্বিক বিশ্লেষণে অপরিহার্য বহুমাত্রিক ফুরিয়ে সমষ্টির বিশাল সব হিসাব-নিকাশ সহজতর একমাত্রিক মানে রূপান্তর সম্ভবপর হয়। ভাঁজকৃত কাগজের খণ্ড বা স্ট্রিপগুলো সাধারণত কাঠের বাক্সের ভেতর রাখা হত, সাইন এর জন্য একটি আর কোসাইন এর জন্য আরেকটি। এর আগে হিসাবের জন্য সাইন-কোসাইন সারণী ব্যবহার অপরিহার্য ছিল, যেটা বেশ সময়-সাপেক্ষ একটি প্রক্রিয়া ছিল।
উত্তরাধিকার
এডিনবরা বিশ্ববিদ্যালয়ে মিরামোডাস লিমিটেড কর্তৃক এখনো বিভার্স মিনিয়েচার মডেল্‌স এর উৎপাদন অব্যাহত রয়েছে। ব্রিটিশ কেলাসতাত্ত্বিক সমিতি (British Crystallograhic Association) একটি আর্নল্ড বিভার্স তহবিল পরিচালনা করে।
সুরেন গাজারায়ান
সুরেন গাজারিয়ান (রাশিয়ান: Сурен Владимирович Газарян) একজন রাশিয়ান জীববিজ্ঞানী এবং উত্তর ককেশাসের একজন প্রাক্তন পরিবেশ নিরীক্ষক সদস্য। তিনি রাশিয়ার একজন বিখ্যাত ব্যক্তি এবং রাশিয়ান বিরোধী সমন্বয় কাউন্সিলের একজন সদস্য। ২০১৪ সালে তাকে গোল্ডম্যান পরিবেশ পুরস্কার দেওয়া হয়।
জীবন
১৯৭৪ সালের ৮ জুলাই রাশিয়ার ক্রাস্নোদার শহরে সুরেন গাজারিয়ানের জন্ম হয়। ১৯৯৬ সালে তিনি কুবান স্টেট বিশ্ববিদ্যালয় থেকে স্নাতক ডিগ্রি অর্জন করেন এবং ২০০১ সালে তিনি রাশিয়ার বিজ্ঞান অ্যাকাডেমি থেকে স্নাতকোত্তর পড়াশোনা শেষ করেন। রাশিয়ায় বিভিন্ন গুহা সংরক্ষণের জন্য একটি ইউনিয়ন রয়েছে যেটি রাশিয়ান ইউনিয়ন অফ ক্যাভারস নামে পরিচিত। সুরেন গাজারিয়ান ঐ গুহাগুলি সংরক্ষণের জন্য  ২০০১ সালে কমিশনের চেয়ারম্যানও নির্বাচিত হন।
বাংলাদেশে ধর্মনিরপেক্ষতা
ধর্ম নিরপেক্ষতা (Secularism) ১৯৭২ সালের বাংলাদেশের প্রাথমিক সংবিধানের চারটি প্রধান মূল ভিত্তির মধ্যে একটি। ধর্ম নিরপেক্ষতা  ভিত্তিটি ১৯৭৭ সালে জিয়াউর রহমান সংবিধান থেকে সরিয়ে  ফেলেন যা পুনঃস্থাপন করেন " পরিপূর্ণ আস্থা ও বিশ্বাস সর্বশক্তিমান আল্লাহ্‌র উপর " দ্বারা এবং ১৯৮৮ সালে ইসলামকে রাষ্ট্রীয় ধর্ম হিসাবে ঘোষণা করা হয়। ২০১০ সালে বাংলাদেশ সর্বোচ্চ আদালতধর্ম নিরপেক্ষতাকে  সংবিধানের একটি মূল মতবাদ হিসাবে পুনঃস্থাপন করেন। তবে ইসলাম রাষ্ট্রীয় ধর্ম হিসেবে বহাল ছিল। বাংলাদেশর ৯০ ভাগেরও বেশি মানুষ মুসলিম,বাকি অংশ হচ্ছে হিন্দু, বৌদ্ধ, খ্রিস্টান এবং অন্যান্য। বছরজুড়ে বিভিন্ন সময়ে বাংলাদেশ বিভিন্ন ধরনের ধর্ম নিরপেক্ষ অনুষ্ঠান উৎযাপন করে। দক্ষিণ এশিয়ার ধর্ম নিরপেক্ষতা পশ্চিমা দের থেকে অনেক ক্ষেত্রেই পৃথক যেখানে তারা নিশ্চিতভাবে রাষ্ট্র এবং উপাসনালয়কে পৃথক অবস্থায় রাখে। এর পরিবর্তে এখানে কোন রাষ্ট্র বা সাম্প্রদায়িক বৈষম্যের স্বীকার না হয়ে যেকোনো ধর্ম চর্চা করা একটি ব্যক্তির স্বাধীনতা ।
সংবিধানে ধর্ম নিরপেক্ষতা
ধর্ম নিরপেক্ষতা ১৯৭২ সালের বাংলাদেশের সংবিধানের চারটি মূল ভিত্তির একটি। ধর্ম নিরপেক্ষতা  ভিত্তিটি ১৯৭৭ সালে ৫ম সংশোধনীর মাধ্যমে জিয়াউর রহমান মুছে ফেলেন এবং হুসেইন মুহাম্মাদ এরশাদ ১৯৮৮ সালে ইসলামকে রাষ্ট্রীয় ধর্ম হিসেবে ঘোষণা করেন। ২০১০ সালে বাংলাদেশর সর্বোচ্চ আদালত ৫ম সংশোধনীকে অবৈধ ঘোষণা করে এবং ধর্ম নিরপেক্ষতাকে সংবিধানের একটি মৌলিক মতবাদ হিসেবে পুনঃপ্রতিষ্ঠিত করে।
বর্তমানে বাংলাদেশের সংবিধান ৮ নং অনুচ্ছেদের দ্বিতীয় অংশে ধর্ম নিরপেক্ষতাকে রাষ্ট্র তন্ত্রের একটি ভিত্তি হিসেবে ঘোষণা করে এবং অনুচ্ছেদ ২ক এর প্রথম অংশে ইসলামকে রাষ্ট্রীয় ধর্ম হিসেবে ঘোষণা করে। সংবিধানের অনুচ্ছেদ ১২ এর দ্বিতীয় অংশে যা ১৫তম সংশোধনীর মাধ্যমে পুনঃস্থাপিত হয়েছিল তাতে বলা আছে -
ধর্মনিরপেক্ষতার নীতি উপলব্ধি করা হবে নিম্ন লিখিত বিষয় গুলো বর্জন দ্বারা -
সাংবিধানিক পরিবর্তনের প্রভাব
সংবিধান থেকে ধর্ম নিরপেক্ষতা মুছে ফেলাকে বর্ণনা করা হয় বাঙ্গালীত্তের সবচেয়ে বড় বিশ্বাসঘাতকতা হিসেবে এবং তা বাঙালি সমাজ ও সংস্কৃতির বিরুদ্ধে ছিল, উভয়কেই বহুত্ববাদী ও প্রগতিশীল হিসেবে দেখা হয়। যাই হোক,বাংলাদেশ জাতীয়তাবাদী পার্টির নেতৃত্বে বাংলাদেশ সেনাবাহিনী এবং কেন্দ্র-অধিকার এবং রক্ষণশীল রাজনৈতিক দল ঘোষণা করে যে, বাংলাদেশী জাতীয়তাবাদ নির্দেশ করে ৮৯ ভাগ জনগণ মুসলিম হওয়ায় এটি একটি ইসলামি রাষ্ট্র। ২০০৮ সালে নতুন নির্বাচিত আওয়ামীলীগ সরকার বাংলাদেশের সংবিধানের মূল চারটি ভিত্তি ভুমিকাতে উল্লেখের ঘোষণা করে। যদিও জাতিসংঘের কাছে বাংলাদেশ একটি মধ্যম মুসলিম অধ্যুষিত গণতান্ত্রিক দেশ। সেসময় বাংলাদেশের তৎকালীন পররাষ্ট্রমন্ত্রী দিপু মনি বলেন "বাংলাদেশ ধর্ম নিরপেক্ষ, মধ্যম মুসলিম রাষ্ট্র নয়"।
ইতিহাস
রাষ্ট্রপতির কাজ শুরু করার পর জিয়া স্বাধীনতা যুদ্ধের সময়কার শত্রুদের সাথে মৈত্রীতার বন্ধন গড়ে তুলেন যাদের মধ্যে অন্তর্ভুক্ত ছিল শাহ্‌ আজিজুর রহমান, সবুর খান এবং কাজী আব্দুল কাদের। নিহত শেখ মুজিবুর রহমানের আওয়ামীলীগের বিরুদ্ধে ভালো করার জন্য স্বাধীনতার বিপক্ষের শক্তির সাথে মৈত্রীতার সম্পর্ক ছিল তাঁর অন্যতম রাজনৈতিক কৌশল। যদিও ১৯৭৫ সালের অস্থির অবস্থার পর স্থায়িত্ব আনার জন্য জিয়া পরিচিত ছিল, তিনি রাজনীতিতে ধর্মকে একটি গুরুত্বপূর্ণ উপাদান হিসেবে ব্যবহার করতে শুরু করেন। তিনি বাংলাদেশ জাতীয়তাবাদী দল গঠন করেন যা পুনঃস্থাপন করে ধর্ম নিরপেক্ষ বাঙ্গালী জাতিয়তাবাদকে নামমাত্র ইসলামিক "বাংলাদেশী জাতীয়তাবাদ" দ্বারা। ১৯৭৭ সালে বাংলাদেশের সংসদ চারটি মূল ভিত্তি পরিবর্তনের মাধ্যমে সংবিধান সংশোধন করে। সংশোধনীটি ধর্ম নিরপেক্ষ বিষয় টিকে" সকল কাজের ভিত্তি হইবে পূর্ণ আস্থা ও বিশ্বাস সর্বশক্তিমান আল্লাহর উপর " দ্বারা পুনস্থাপন করে এবং ধর্ম স্বাধীনতার তথ্যটি মুছে ফেলে।
সর্বশেষ ১৯৮৮ সালে দেশের দ্বিতীয় সামরিক শাসক হুসেইন মুহাম্মাদ এরশাদ বাংলাদেশে ইসলামকে রাষ্ট্রীয় ধর্ম হিসেবে ঘোষণা করেন। এটি ছিল দেশের সাংবিধানিক ধর্ম নিরপেক্ষতার বিরুদ্ধে সর্বশেষ কাজ।
যাইহোক ১৯৯১ সালে গনতন্ত্রে ফিরে আসার পর "স্বাধীনতা পূর্ব শক্তি ", বিশাল ধর্মনিরপেক্ষ সমাজ এবং মুক্তিযোদ্ধারা এছারাও তরুণ প্রজন্ম সংবিধানে ধর্মনিরপেক্ষতা পুনঃপ্রতিষ্ঠার জন্য চাপ প্রয়োগ করছে। ২০০৯ সালে আওয়ামীলীগ সরকার ঘোষণা করে যে তারা সংবিধান সংশোধন করবে এবং চারটি মূল ভিত্তি প্রতিস্তা করবে।
সর্বোচ্চ আদালত দ্বারা পুনঃপ্রতিষ্ঠা
২০০৫ সালে বাংলাদেশের সর্বোচ্চ আদালত ৫ম সংশোধনীকে অবৈধ ঘোষণা করে, সরকার ১৯৭২ সালের সংবিধানের আলোকে একটি সংবিধান পুনঃপ্রতিষ্ঠা করে। যার মধ্যে ধর্ম নিরপেক্ষতার রাষ্ট্রীয় ভিত্তিটি ছিল। তা সত্ত্বেও, শুরুর বাক্য 'বিসমিল্লাহির রাহমানির রাহিম' ( পরম করুণাময় এবং অতি দয়ালু আল্লাহ্‌ তালার নামে শুরু করছি) বহাল ছিল যা ১৯৯৭ সালে যুক্ত করা হয়। ২০১০ সালে বাংলাদেশের সর্বোচ্চ আদালত ২০০৫ সালের ৫ম সংশোধনী অবৈধ হওয়ার রায় সমর্থন করে।   প্রধানমন্ত্রী শেখ হাসিনা বলেন তিনি ধর্মভিত্তিক রাজনৈতিক দলগুলোর অনুমোদনকে সমর্থন করেন।
অ্যাম আই
অ্যাম আই ২০২০ সালের একটি বাংলা ভাষার স্বল্প দৈর্ঘ্যের দেশাত্মবোধক চলচ্চিত্র। এই চলচ্চিত্রটি এনএফডিসি ও আইএন্ডবি মন্ত্রক (ভারত সরকার) এর আয়োজিত মার্চিং টুওয়ার্ড আত্মনির্ভর নামে একটি প্রতিযোগিতায় প্রথম পুরস্কার পেয়েছিল। এটি পরিচালনা করেছেন অভিজিৎ অশোক পাল এবং এটি অভিএফএক্স স্টুডিওর ব্যানারে নির্মিত হয়েছে।
বাংলাদেশে ধর্মনিরপেক্ষতা
উচ্চ আদালতের আবেদন
৭ জুন, ১৯৮৮ সালের ৮ম সংশোধনীর পর ১৫ জন ব্যক্তি রাষ্ট্রের ধর্ম আইনকে অভিযুক্ত করে মামলা করেন। ২০১৫ সালের পহেলা আগস্ট সমেন্দ্রনাথ গোস্বামী নামক একজন সর্বোচ্চ আদালতের উকিল উচ্চ আদালতে সংবিধানিক আইনে রাষ্ট্রীয় ধর্ম ইসলাম রাখার বৈধতা নিয়ে অন্য একটি মামলা করেন; যদিও ২০১১ সালের সংবিধান সংশোধনীতে মূল ভিত্তি হিসেবে ধর্মনিরপেক্ষতা আছে। ২০১৬ সালের ২৮ মার্চ উচ্চ আদালতে এই মামলা খারিজ কর দেয় এবং ইসলামকে রাষ্ট্রীয় ধর্ম হিসেবে বহাল রাখে।
অ্যাম আই
কাহিনি সংক্ষেপ
ছবিটি আত্মনির্ভর ভারতকে নিয়ে একটি শিশুকেন্দ্রিক চলচ্চিত্র। এই চলচ্চিত্রে আমরা প্রত্যেককে একটি স্বনির্ভর ভারতের মূল ধারণাটি বোঝানোর চেষ্টা করি, তবে সাধারণ মানুষদেরও এই ধারণার পেছনের আসল মর্ম বুঝতে হবে। এই চলচ্চিত্রটি হল সেই লোকদের সম্পর্কে, যারা কখনও কখনও অন্যকে কিছু বোঝানোর চেষ্টা করেন, যেখানে তারা নিজের জীবনে কখনও তা অনুসরণ করেন না।
মোহাম্মদ উসমান
মোহাম্মদ উসমান (জন্ম: ২৯ আগস্ট, ১৯৯৩) সংযুক্ত আরব আমিরাতের বিশিষ্ট আন্তর্জাতিক ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন। ঘরোয়া ক্রিকেটে এইচডব্লিউ বিশ্ববিদ্যালয় দুবাইয়ের প্রতিনিধিত্ব করেন তিনি।
খেলোয়াড়ী জীবন
২১ জানুয়ারি, ২০১৬ তারিখে আইসিসি আন্তঃর্মহাদেশীয় কাপে নেদারল্যান্ডসের বিপক্ষে প্রথম-শ্রেণীর ক্রিকেটে অভিষেক ঘটে তার। একই দলের বিপক্ষে ২৭ জানুয়ারি, ২০১৬ তারিখে আইসিসি বিশ্ব ক্রিকেট লীগ চ্যাম্পিয়নশীপে লিস্ট এ ক্রিকেটে অভিষেক হয়। এরপর টুয়েন্টি২০ আন্তর্জাতিকেও ঐ দলটির বিপক্ষে ৩ ফেব্রুয়ারি, ২০১৬ তারিখে অভিষেক ঘটে।
বাঙালি মুসলিমদের পদবিসমূহ
বাংলাদেশ এবং ভারতের পশ্চিমবঙ্গে,আসামে বসবাসরত মুসলমানদের পদবিসমূহ বেশ বৈচিত্র‍্যপূর্ণ। ইসলাম ধর্মমতে কোন পদবি নেই। মুসলিম সম্প্রদায়ের পিতা ইব্রাহিমের সময়কালে কোন পদবি ছিলো না। মূলত পিতার নামেই বংশের পরিচয় হয় বলে মুসলিমদের মাঝে পদবির ভিন্নতা দেখা যায়। লেখক ও গবেষক 'এস এম শাহনূর প্রণীত পদবীর সাতকাহন এ লেখেন, বাংলাদেশ এবং ভারতের পশ্চিমবঙ্গে বসবাসরত বাঙালি মুসলমানদের পদবিসমূহ বেশ বৈচিত্রপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ বিদ্যমান। অনেক হিন্দুরা ইসলাম ধর্ম গ্রহণের পর তাদের পূর্ব পদবি পরিত্যাগ করেনি, তাই অনেক মুসলিম পদবির সাথে হিন্দু পদবির মিল পাওয়া যায়।
বহিঃসংযোগ
সদিওয়ল
দোহাজারী
দোহাজারী বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। আয়তনের ভিত্তিতে শহরটি চন্দনাইশ উপজেলার বৃহত্তম শহর।
জনসংখ্যা
দোহাজারী শহরের মোট জনসংখ্যা ৫৬,৬৩৩ জন।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭.৩৩ মিটার।
প্রশাসন
২০০৪ সালে দোহাজারী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দোহাজারী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ১১টি ওয়ার্ড এ বিভক্ত । ৪০.৭৪ বর্গ কি.মি. আয়তনের দোহাজারী শহর এলাকাটি দোহাজারী পৌরসভা দ্বারা পরিচালিত হয়।
পরশুরাম
পরশুরাম (সংস্কৃত: परशुराम) বিষ্ণুর ষষ্ঠ অবতার। নামের আক্ষরিক অর্থ কুঠার হস্তে রাম। তিনি ত্রেতা যুগে এবং দ্বাপর যুগে বর্তমান ছিলেন। পরশুরামের পিতা জমদগ্নি ব্রাহ্মণ হলেও, মা রেণুকা ছিলেন ক্ষত্রিয়। কঠোর তপস্যা করে তিনি শিবের নিকট হতে পরশু লাভ করেন এবং যুদ্ধবিদ্যা শেখেন। কথিত আছে, তিনি সমুদ্রের আগ্রাসন থেকে কোঙ্কণ ও মালাবার অঞ্চলকে রক্ষা করেছিলেন। এই কারণে কেরল ও কোঙ্কণ উপকূলীয় অঞ্চলকে পরশুরাম ক্ষেত্র বলা হয়। পরশুরাম ছিলেন ব্রহ্মক্ষত্রিয়। তিনিই ছিলেন প্রথম যোদ্ধা ঋষি। তার মা অযোধ্যার সূর্যবংশের সন্তান ছিলেন। উল্লেখ্য, এই বংশেই রামচন্দ্রের জন্ম হয়। পরশুরাম ছিলেন শিবের উপাসক।
১৪৮৪
১৪৮৪ গ্রেগরীয় বর্ষপঞ্জির একটি অধিবর্ষ।
মহান্দার নাগপাল
মহান্দার নাগপাল (জন্ম: ১৮ এপ্রিল ১৯৫৯) ভারতীয় জনতা পার্টির একজন নেতা এবং দিল্লি বিধানসভার সাবেক সদস্য। ১৯৯৭ সালে তিনি এমসিডি কাউন্সিলর নির্বাচিত হন। ২০১৩ সালে তিনি উজির পুর আসন থেকে দিল্লির বিধানসভা সদস্য নির্বাচিত হয়েছিলেন।
কাজীপাড়া রেলওয়ে স্টেশন
কাজীপাড়া রেলওয়ে স্টেশনটি কলকাতা শহরতলির রেলওয়ে ব্যবস্থার অংশ এবং পূর্ব রেলওয়ে দ্বারা পরিচালিত হয়। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বারাসাত-হাসনাবাদ লাইনে অবস্থিত।
ক্লাইভ র‍্যাডলি
ক্লাইভ থর্নটন র‍্যাডলি, এমবিই (Clive Radley; জন্ম: ১৩ মে, ১৯৪৪) হার্টফোর্ডে জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭৮ সময়কালে স্বল্প সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স ও নিউজিল্যান্ডীয় ক্রিকেট অকল্যান্ড দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন ‘র‍্যাডার্স’ ডাকনামে পরিচিত ক্লাইভ র‍্যাডলি।
প্রথম-শ্রেণীর ক্রিকেট
১৯৬১ সালে মাইনর কাউন্টিতে নরফোকের পক্ষে ৮টি খেলায় অংশ নেন। এরপর ১৯৬২ সালে মিডলসেক্সের দ্বিতীয় একাদশে খেলেন। এ দলটিতে ১৯৯০ সাল পর্যন্ত অংশ নেন। অন্যদিকে ১৯৬৪ থেকে ১৯৮৭ সাল প্রথম একাদশের পক্ষে ৫২০টি প্রথম-শ্রেণীর খেলায় অংশ নিয়ে ৪৬টি শতরানের ইনিংস উপহার দেন। ব্যক্তিগত সর্বোচ্চ করেন ২০০। এছাড়াও, ১৯৮৪-৮৫ মৌসুমে নিউজিল্যান্ডীয় ক্রিকেটে অকল্যান্ড এইসের পক্ষে খেলেছিলেন।
বেশ কয়েকবছর মিডলসেক্সের দক্ষ ফিল্ডারের ভূমিকায় অবতীর্ণ হয়েছিলেন। মাইক ব্রিয়ারলি ইংল্যান্ডের দলনেতার ভূমিকায় অধিষ্ঠিত হলেও বেশ সুচারুভাবে তার নেতৃত্বের শূন্যতা পূরণে সক্ষমতা দেখিয়েছেন।
আন্তর্জাতিক ক্রিকেট
সমগ্র খেলোয়াড়ী জীবনে আটটি টেস্ট ও চারটি একদিনের আন্তর্জাতিকে অংশগ্রহণ করেছিলেন। প্রথম-শ্রেণীর ক্রিকেটে সংগৃহীত ৩৫.৪৪ ব্যাটিংয়ের গড়ের তুলনায় টেস্টের ৪৮.১০ গড় তুলনান্তে অনেক বেশি। তবে, বেশ বয়স নিয়ে তেত্রিশ বছর বয়সে টেস্ট ক্রিকেটে অভিষেক ঘটেছিল ৫ ফুট ১০ ইঞ্চি উচ্চতার অধিকারী ক্লাইভ র‍্যাডলি’র। ১ ফেব্রুয়ারি, ১৯৭৮ তারিখে নিউজিল্যান্ডের বিপক্ষে টেস্ট ক্রিকেটে অভিষেক ঘটে ক্লাইভ র‍্যাডলি’র।
অকল্যান্ডে অনুষ্ঠিত নিজস্ব দ্বিতীয় টেস্টে দীর্ঘ ১১ ঘণ্টা ক্রিজে অবস্থান করে ১৫৮ রানের ইনিংস খেলেছিলেন। এরপর পাকিস্তানের বিপক্ষে সিরিজের প্রথম টেস্টেও ১১৫ রান তুলেন। শেষ দুই টেস্টে ৫৯ ও ৭৭ রানের ইনিংস খেলেন। ফলশ্রুতিতে শীতকালে অস্ট্রেলিয়া গমনের জন্যে ইংরেজ দলের সদস্যরূপে মনোনীত হন।
বেশ দূর্ভাগ্যজনকভাবে ক্লাইভ র‍্যাডলি’র টেস্ট খেলোয়াড়ী জীবন স্বল্প সময়েই শেষ হয়ে যায়। ১৯৭৮-৭৯ মৌসুমে অস্ট্রেলিয়া গমন করেন। সিরিজের প্রথম টেস্টে মাথায় গুরুতর আঘাত পেলে এ ঘটনা ঘটে। স্বল্প কয়েকজন আন্তর্জাতিক ক্রিকেটারের অন্যতম হিসেবে সর্বশেষ একদিনের আন্তর্জাতিকে শতরান করার গৌরব অর্জন করেছিলেন। ১৯৭৮ সালে নিউজিল্যান্ডের বিপক্ষে এ শতরানটি করেছিলেন।
ঘরোয়া ক্রিকেটে অনবদ্য ক্রীড়াশৈলী প্রদর্শনের স্বীকৃতিস্বরূপ ১৯৭৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন।
অবসর
ক্রিকেট খেলা থেকে অবসর গ্রহণের পর ১৯৮৮ থেকে ১৯৯০ সময়কালে মিডলসেক্সের দ্বিতীয় একাদশ দলের কোচ হিসেবে দায়িত্ব পালন করেছিলেন। ১৯৯১ সালে ডন উইলসনের পরিবর্তে মেরিলেবোন ক্রিকেট ক্লাবের (এমসিসি) প্রধান কোচ হিসেবে নিযুক্ত হন। ২০০৯ সালে অবসর গ্রহণের পূর্ব-পর্যন্ত এ দায়িত্ব পালন করেছিলেন তিনি। লর্ডসের সাথে ৪৮ বছর পার করার পর ক্লাইভ র‍্যাডলি অবসর নেন।
নাদার (জাত)
নাদার ( নাদান, শানার এবং শানান নামেও পরিচিত) ভারতের একটি তামিল জাতি । কন্যাকুমারী, থুথুকুডি, তিরুনেলভেলি এবং বিরুধুনগর জেলায় নাদারদের প্রাধান্য রয়েছে।
নাদার সম্প্রদায় একটি একক জাতি ছিল না, তবে সংশ্লিষ্ট উপজাতিগুলোর একটি মিশ্রণ থেকে বিকশিত হয়েছিল। সময়ের সাথে সাথে এরা একটি একক গোষ্ঠী নাদারের অন্তর্ভুক্ত হয়েছিল। নাদার পর্বতারোহীরা ছিল আজকের নাদার সম্প্রদায়ের সবচেয়ে বড় উপদল। নাদার সম্প্রদায়ের কয়েকটি উপ-সম্প্রদায়, যেমন নেলামাইক্কাররা, ঐতিহ্যগতভাবে ধনী জমিদার এবং অর্থঋণদাতা ছিল। ঐতিহাসিকভাবে, বেশিরভাগ নাদার তাল গাছের চাষ করত ও গুড় উৎপাদন করত, কয়েকজন তাড়ি ব্যবসার সাথেও জড়িত ছিল। নাদার পর্বতারোহীরা কিছু অঞ্চলে প্রধান উচ্চবর্ণের কাছ থেকে বৈষম্যের সম্মুখীন হয়েছিল। নাদাররা ঐতিহাসিকভাবে ভার্মা কালাইয়ের মার্শাল আর্ট অনুশীলন করেছিল।
দক্ষিণ ভারতে নাদারদের দ্বারা অর্জিত আর্থ-সামাজিক উন্নয়ন পড়াশোনার আগ্রহ জাগিয়েছে। তামিলনাড়ু এবং ভারত উভয়ের সরকারই নাদারদের শ্রেণীবদ্ধ এবং অন্যান্য অনগ্রসর শ্রেণী হিসেবে তালিকাভুক্ত করেছে।
ব্যুৎপত্তি
সম্প্রদায়টি আগে শানার নামে পরিচিত ছিল কিন্তু আইনগতভাবে ১৯২১ সালে তাদের নাম পরিবর্তন করে নাদার রাখা হয় নাদার উপাধিটি নেলামাইক্কারদের কাছ থেকে নেওয়া হয়েছে বলে মনে করা হয়, শানার সম্প্রদায়ের অভিজাতরা যারা আগে এটি একচেটিয়াভাবে ব্যবহার করেছিলেন। নাদাররা দাবি করেন যে সম্প্রদায়ের আসল নাম ছিল শান্টর বা শান্দ্রার (সম্ভ্রান্ত ব্যক্তি) যা সময়ের সাথে সাথে শানার হয়ে গেছে। চান্নার হল কেরালার এঝাভা সম্প্রদায়ের দ্বারা ব্যবহৃত একটি শিরোনাম। যাইহোক, এই দাবি সমর্থন করার কোন প্রমাণ নেই.
ইতিহাস
সামাজিক গোষ্ঠী হিসেবে নাদারদের উৎপত্তি অনিশ্চিত। হার্ডগ্রেভ বলেছেন যে আজকের তিরুচেন্দুরের চারপাশে তেরি পামিরার বন অবশ্যই তাদের আদি নিবাস ছিল। ঊনবিংশ শতাব্দীর শেষভাগে, কিছু নাদার কর্মী দাবি করতে শুরু করেন যে নাদাররা তাদেরই বংশধর যারা পান্ড্য রাজ্য শাসন করেছিল। যখন নায়ক শাসকরা পান্ড্য দেশ দখল করেন, তখন এটিকে কয়েকটি পালায়ামে (বিভাগ) ভাগ করা হয় যার প্রতিটিতে পালাইয়াক্করকে শাসক হিসেবে নিযুক্ত করা হয়েছিল। তারা আরও দাবি করেছিল যে নাদাররা যাতে উত্থান না করতে পারে তা নিশ্চিত করার জন্য তামিলনাড়ুর নায়ক শাসকরা প্রাচীন নাদারদের উপর দেশপ্রশতম (বহিষ্কার) চাপিয়েছিল। হার্ডগ্রেভের মতে এই দাবিগুলো সম্পূর্ণ ভিত্তিহীন ছিল না। নেলামাইক্কারদের দ্বারা অনুসরণ করা ঐতিহ্য এবং তিরুচেন্দুরের তেরি পামিরার বন এবং পান্ডিয়ান রাজধানী কোরকাইয়ের নীচে ধ্বংসাবশেষের অস্তিত্ব, যেখানে নাদার জনসংখ্যা প্রধান, ইঙ্গিত করে যে তারা প্রারম্ভিক পান্ড্যদের উত্তরাধিকারী হতে পারে।  তবে, পরবর্তী পান্ড্য শাসকদের বংশধর বলে সম্প্রদায়ের দাবিকে সমর্থন করার জন্য খুব কম প্রমাণ রয়েছে। পান্ড্য রাজাদের পরিচয় বা জাত একটি রহস্য রয়ে গেছে। এই বিশ্বাস, যে নাদাররা তামিলনাড়ুর রাজা ছিলেন, তা ১৯ শতকে নাদার সম্প্রদায়ের মতবাদে পরিণত হয়েছিল। পৌরাণিক বিবরণ অনুসারে, কিছু নাদার শ্রীলঙ্কায় চলে গিয়েছিল, কিন্তু শ্রীলঙ্কায় যথাযথ মূল্যায়ন না পাওয়ায় তাদের ভারতে ফিরে যেতে হয়েছিল।
১৯ শতকের নাদার
উনিশ শতকের গোড়ার দিকে, নাদাররা ছিল একটি সম্প্রদায় যারা বেশিরভাগই তাল জাতীয় ফলের সঙ্গে সংযুক্ত শিল্পে নিয়োজিত ছিল, যার মধ্যে তাড়ি উৎপাদনও ছিল। তবে, ধনী জমিদার এবং মহাজনদের নিয়ে কয়েকটি উপ-সম্প্রদায় ছিল। এই সময়ে, নাদারদের সংখ্যাগরিষ্ঠরা থামিরাবারানি নদীর দক্ষিণে বাস করত এবং জনসংখ্যার ৮০ - ৯০ শতাংশই সেখানে ও কেপ কোমোরিনের মধ্যে ছিল। যদিও এই এলাকায় নাদাররা সংখ্যাগতভাবে প্রভাবশালী ছিল, কিন্তু অন্যান্য সম্প্রদায়ের সাথে তাদের খুব বেশি যোগাযোগ ছিলনা। তারা নিজেরাই তাদের বিভিন্ন অন্তঃবিবাহিত উপজাতি দ্বারা বিভক্ত ছিল এবং এই কারণে তাদের মধ্যে সাম্প্রদায়িক সংহতির অভাব ছিল। যদিও থামিরাবারানি নদীর দক্ষিণে নাদার জনসংখ্যার অধিকাংশই ছিল দরিদ্র, ভূমিহীন পামিরা পর্বতারোহী; সেখানে অভিজাত নাদারদের একটি ছোট অন্তঃবিবাহিত উপগোষ্ঠীও ছিল, যারা নেলামাইকাররস বা নাদান নামে পরিচিত এবং তারা বিশাল জমির মালিক ছিল। এই নাদাররা হয় সরাসরি তিরুচেন্দুর অঞ্চলে নায়ক শাসকদের অধীনে অথবা পালাইয়াক্কারদের অধীনে ক্ষুদ্র প্রভু হিসেবে বসবাস করত। তারা নাদার পর্বতারোহী, সংখ্যালঘু ভেল্লার এবং ব্রাহ্মণদের মতো গোষ্ঠীগুলোর জনগণের মধ্যে উচ্চ সম্মানের অধিকারী ছিল। নাদার পুরুষরা ঘোড়ায় চড়ে এবং তাদের নারীরা ঢাকা পালকিতে চড়ে ভ্রমণ করত।
নাদার পর্বতারোহী তামিলনাড়ুর অন্যান্য অঞ্চলেও পাওয়া যেত, যেখানে কয়েকটি সামান্য কিছু তাল গাছ জন্মায়। যেসব এলাকায় নাদার পর্বতারোহীদের জনসংখ্যা শুধু একটি গ্রামে মাত্র কয়েকটি পরিবার নিয়ে গঠিত ছিল, সেখানে তারা প্রধান উচ্চবর্ণের বৈষম্যের সম্মুখীন হতো। তাড়ির মতো জিনিষের সাথে সম্পৃক্ততার কারণে, নাদারদের অন্যান্য মধ্য বর্ণের তুলনায় নিচু মনে করা হত, কিন্তু নিম্ন বর্ণের তুলনায় তারা তুলনামূলকভাবে উচ্চ ছিল। কিন্তু উচ্চতর বর্ণের দ্বারা নির্মিত মন্দিরে তাদের প্রবেশ নিষিদ্ধ ছিল। তাড়ির সাথে যুক্ত হলেও নাদাররা নিজেরা সেগুলি খেতো না। নাদাররা জাতিগত শ্রেণিবিন্যাসে তাদের অবস্থান সম্পর্কে সাম্প্রদায়িক ছিল এবং দৃঢ়ভাবে দাবি করেছিল যে নায়কদের আক্রমণের কারণে তাদের ভুলভাবে বর্ণপ্রথায় স্থান দেওয়া হয়েছিল। তারাও খুব জাতিসচেতন ছিল।
ত্রাভাঙ্কোরের নাদার
ত্রাভাঙ্কোরের রাজা কর্তৃক তিরুনেলভেলি আক্রমণের পর ১৬ শতকে দক্ষিণ ত্রাভাঙ্কোরের নাদাররা তিরুনেলভেলি থেকে সেখানে চলে আসে বলে হার্ডগ্রেভ অনুমান করেন। তাদের তিরুনেলভেলি সমকক্ষদের মতো, ত্রাভাঙ্কোরের নাদাররা বেশিরভাগই পামিরা পর্বতারোহী ছিল। তবে, উল্লেখযোগ্য সংখ্যক নাদার ছিল নায়ার বা ভেল্লার জমিদারদের অধীনস্থ। এই সম্ভ্রান্ত নাদাররা নিজেদেরকে নাদান বলে অভিহিত করত এবং তাদের অনেকেরই নিজেদের জমির উপর সরাসরি নিয়ন্ত্রণ ছিল। নাদানরা রাজার অধীনে বিশেষ সুবিধা ভোগ করত এবং দাবি করত যে তারা পর্বতারোহীদের চেয়ে উঁচু জাতের। ত্রাভাঙ্কোরের পর্বতারোহীরা তাদের তিরুনেলভেলি সমকক্ষদের তুলনায় একটু ভালো করছিল কিন্তু ত্রাভাঙ্কোরের কঠোর জাতিগত শ্রেণিবিন্যাসের কারণে তাদের তিরুনেলভেলিতে পাওয়া যায়নি এবং তারা গুরুতর সামাজিক অক্ষমতার শিকার হয়েছে। স্বামী বিবেকানন্দ যেমন বলেছিলেন, কেরলীয় শ্রেণিবিন্যাস ছিল বর্ণের একটি পাগল আশ্রয়। সামাজিক অক্ষমতার একটি উদাহরণ ছিল যে নাদার পর্বতারোহী নারীদের তাদের নিম্ন মর্যাদার জন্য তাদের বক্ষ ঢেকে রাখার অনুমতি ছিল না। তবে এই নিষেধাজ্ঞা থেকে রেহাই পেয়েছেন ওই অঞ্চলের নাদান নারীরা।
তাদের সামাজিক অবস্থানে অসন্তুষ্ট হয়ে, বিপুল সংখ্যক নাদার পর্বতারোহী খ্রিস্টান ধর্ম গ্রহণ করে এবং অবস্থার উন্নতি করে। যদিও তারা খ্রিস্টান মিশনারিদের সহায়তায় তাদের অবস্থার উন্নতি করেছিল, তাদের ধর্মান্তরের ফলাফল সেই মিশনারিদের উদ্দেশ্যের সাথে সামঞ্জস্যপূর্ণ ছিল না। খ্রিস্টান এবং হিন্দু নাদার পর্বতারোহী নারী উভয়ই তাদের সামাজিক মর্যাদা উন্নত করার জন্য উচ্চ শ্রেণীর নারীদের মতো উপরের জ্যাকেট পরতেন। পালাক্রমে, উচ্চবিত্ত পুরুষরা তাদের প্রতি দুর্ব্যবহার ও বৈষম্য করত। অগাস্থেশ্বরমের একটি নাদান পরিবার, তাদের অবনমিত সমকক্ষদের সমর্থন করার পরিবর্তে, উচ্চ শ্রেণীর পুরুষদের সমর্থন করেছিল এবং দাবি করেছিল যে শুধুমাত্র তাদের নারীদের উর্দ্ধাঙ্গে কাপড় পরার অধিকার রয়েছে। পরিস্থিতি উর্দ্ধাঙ্গের কাপড়ের বিবাদ নামে পরিচিত হয়ে ওঠে এবং সহিংস হয়ে ওঠে। অবশেষে, ত্রাভাঙ্কোর কর্তৃপক্ষ, ব্রিটিশ খ্রিস্টান মিশনারি এবং বৈকুন্ঠ স্বামীর সহায়তায়, অবনমিত নাদার পর্বতারোহী নারীরা তাদের নাদান সমকক্ষদের মতো তাদের উপরের কাপড় পরার অধিকার জিতেছিল।
উত্তর নাদার
কিছু ক্ষুদ্র নাদার ব্যবসায়ী দক্ষিণ তিরুনেলভেলি থেকে উত্তর তিরুনেলভেলি এবং বিরুধুনগরে স্থানান্তরিত হয়েছিল। সময়ের সাথে সাথে তারা বাণিজ্যিকভাবে দক্ষ হয়ে ওঠে এবং ১৯ শতকের শেষের দিকে তারা সামাজিকভাবে উচ্চাকাঙ্ক্ষী হয়। বাণিজ্যবাদ তাদের ঊর্ধ্বমুখী গতিশীলতার সুবিধার্থে একটি গুরুত্বপূর্ণ ভূমিকা পালন করেছিল কিন্তু ধর্মকেও একটি বাহন হিসেবে বিবেচনা করা হয়েছিল। সম্প্রদায়ের প্রায় ১০ শতাংশ ক্যাথলিক এবং প্রোটেস্ট্যান্ট উভয়ই খ্রিস্টান ধর্মে রূপান্তরিত হয়েছিল।
দক্ষিণের জেলাগুলোতে ব্রিটিশ শাসন ব্যবসা-বাণিজ্যের জন্য নতুন সুযোগের সূচনা করেছিল, যার মধ্যে নাদাররা সুযোগ নিয়েছিল। তারা তাদের পণ্যের নিরাপত্তা নিশ্চিত করার জন্য অত্যাধুনিক পেট্টাইস (সুরক্ষিত যৌগ) এবং উরভিনমুরাইস (স্থানীয় বর্ণ সমিতি) প্রতিষ্ঠা করেছিল। উরাভিনমুরাইয়ের সদস্যরা, যারা মুরাইক্কার নামে পরিচিত ছিল, তারা তাদের আয়ের একটি অংশ মহিমাই (আক্ষরিক অর্থে, নিজেকে মহিমান্বিত করার জন্য) হিসেবে সমিতিতে প্রদান করবে, যাতে পেট্টাইদের সুবিধাগুলো ব্যবহার করা যায় এবং সকলের জন্য যা ভালো তার উন্নতি করা যায়। উত্তর নাদারদের সম্পদ বৃদ্ধির সাথে সাথে তারা তাদের সামাজিক অবস্থার উন্নতির জন্য উত্তর ভারতীয় ক্ষত্রিয়দের রীতিনীতিও গ্রহণ করতে শুরু করে, যা এখন সংস্কৃতকরণ নামে পরিচিত। অনেকে তাদের নাদার পর্বতারোহী সমকক্ষ এবং শানার শব্দটি (সাধারণত তামিল পালমরিয়া পর্বতারোহী হিসেবে ব্যবহৃত হয়) থেকে নিজেকে বিচ্ছিন্ন করার চেষ্টা করেছিল। তারা নাদান উপাধি গ্রহণ করেছিল, পূর্বে যা শুধুমাত্র নেলামাইক্কাররা ব্যবহার করত। তাদের ধনী এবং শক্তিশালী সামাজিক অবস্থান প্রদর্শনের জন্য, শিবকাশীর নাদররা মারাভার পালকি বহনকারীদের ভাড়া করে।
শ্রীলংকা
ব্রিটিশ ঔপনিবেশিক যুগে কিছু নাদার দক্ষিণ ভারত থেকে শ্রীলঙ্কায় চলে আসে।
বিংশ শতাব্দীর নাদার
থাম্ব|272x272পিক্সেল|রাও বাহাদুর টি. রত্তিনাসামি নাদার, নাদার মহাজন সঙ্গমের প্রতিষ্ঠাতা
নাদার মহাজন সঙ্গম
অনেক নাদার মাদ্রাজ প্রেসিডেন্সির অন্যান্য অংশে স্থানান্তরিত হতে শুরু করার কারণে ছয়টি রামনাদ শহরের পৃথক নাদার সংগঠনগুলো এই ছড়িয়ে পড়া একটি সম্প্রদায়কে সমর্থন করতে পারেনি। রাজনৈতিকভাবে উচ্চাভিলাষী, থাঞ্জাভুর জেলার পোরায়ারের একজন ধনী নাদার, টি. রত্তিনাসামি নাদারের উত্থানের সাথে সাথে, একটি নতুন সমিতি গঠিত হয়েছিল। এর পর রত্তিনাসামি নাদার ১৯১০ সালের ফেব্রুয়ারিতে সমগ্র সম্প্রদায়ের প্রতিনিধিত্ব করার জন্য একটি সংগঠন প্রতিষ্ঠার অভিপ্রায়ে বিশিষ্ট সম্প্রদায়ের নেতাদের একটি পূর্ণাঙ্গ অধিবেশনে যোগদানের জন্য আমন্ত্রণ জানিয়েছিলেন। রত্তিনাসামি নাদারের চাচা, ভি. পোন্নুসামি নাদার, সমিতির প্রথম সভাপতি নির্বাচিত হন, যে সমতিকে নাদার মহাজন সঙ্গম বলা হয়। সমিতিটি যেকোনো উপজাতি বা ধর্মের যেকোনো নাদার পুরুষের জন্য উন্মুক্ত ছিল এবং এর সাধারণ উদ্দেশ্য ছিল সম্প্রদায়ের উন্নতি। প্রথম দিকের সঙ্গম সম্মেলনে উত্তর নাদারদের আধিপত্য ছিল।
তাড়ির বিরুদ্ধে
তাড়ির বিরুদ্ধে অভিযান সমগ্র নাদার সম্প্রদায়ের সামাজিক অগ্রগতি বাড়ানোর জন্য নাদার মহাজন সঙ্গমের প্রথম পদক্ষেপগুলোর মধ্যে একটি ছিল। যদিও নাদার পর্বতারোহীদের অধিকাংশই গুড় উৎপাদনে নিয়োজিত ছিল, তবে উল্লেখযোগ্য সংখ্যক নাদার পর্বতারোহী তাড়ি উৎপাদনেও জড়িত ছিল। সঙ্গম নাদার পর্বতারোহীদের তাদের ঐতিহ্যবাহী তাড়ি ট্যাপিং পেশা ত্যাগ করার এবং তাড়ি (মদ) বিক্রি না করার আহ্বান জানায়। তবে অনেক নাদার পর্বতারোহী তাদের লাভজনক পেশা ছেড়ে দিতে নারাজ ছিল। পরিস্থিতি হাতের বাইরে চলে যায় যখন নাদার নেতারা তাদের ধর্মের নীতি ব্যবহার করে তাড়ি ট্যাপার হিসেবে তাদের পেশা ছেড়ে দেওয়ার জন্য পর্বতারোহীদের ভয় দেখানোর চেষ্টা করে। পরিস্থিতিকে সহজ করার জন্য জেলা ম্যাজিস্ট্রেট একটি ঘোষণা জারি করেন যাতে পর্বতারোহীদের শুধুমাত্র নির্দিষ্ট অঞ্চলে তাড়ি বিক্রি করার অনুমতি দেওয়া হয়, যেখানে তাড়ি বৈধভাবে সংগ্রহ করা যায়। তবে সঙ্গমের প্রচারণা মাত্র এক বছর কার্যকর ছিল।
তাড়ি আইন নিষেধ
সঙ্গম তখন পর্বতারোহীদের সাহায্য করার জন্য, পামিরা গাছের উপর আরোপিত কর বাতিল করতে চেয়েছিল। মাদ্রাজ প্রেসিডেন্সির উত্তরাঞ্চলীয় জেলাগুলোতে নিষেধাজ্ঞা (তাড়ির) আইন প্রতিষ্ঠার পর, নাদার মহাজান সঙ্গম তার সহোদর সমিতি, তিরুনেলভেলির দক্ষিণ মারা নাদার সঙ্গমসহ, অবনমিত পর্বতারোহীদের সাহায্য করার জন্য এটি অপসারণের চেষ্টা করেছিল। ব্রিটিশ উপদেষ্টা সরকার পালাক্রমে আইনটি স্থগিত করে। তবে, স্বাধীনতার পরে নিষেধাজ্ঞা আইনটি পুনরায় চালু করা হয়েছিল। আইনের নিয়ম অনুসারে, পর্বতারোহীরা কেবলমাত্র ভোর ৪টা থেকে দুপুর ২টোর মধ্যে তাড়ির রস সংগ্রহ করতে পারত এবং সকাল ৬টা থেকে দুপুর ২টার মধ্যে মিষ্টি তাড়ি বিক্রি করতে পারত। এই পদ্ধতিগুলো শুধুমাত্র লাইসেন্সধারী পর্বতারোহীদের দ্বারা অনুশীলন করা যেত। কঠোর সরকারী নিয়মগুলো অবনমিত পর্বতারোহীদের চাপ দিয়েছিল। দুটি বিশিষ্ট নাদার সঙ্গম ক্রমাগত সরকারকে চাপ দিয়েছিল এবং অবশেষে এই বিধিগুলোর প্রয়োগ ধীরে ধীরে শিথিল হয়েছিল। ১৯৫০-এর দশকের মাঝামাঝি, সরকার গুড় উৎপাদনের জন্য সমবায় সমিতিগুলোকে দায়িত্ব দেয়।
নাদার শিক্ষা প্রতিষ্ঠান
শিক্ষাগত উন্নতির জন্য নাদার সম্প্রদায় সম্পূর্ণরূপে অনগ্রসর শ্রেণী কমিশনের উপর নির্ভর করেনি। ১৮৮৫ সালে, নাদার উরভিনমুরাই থেকে মাহিমাই তহবিল ব্যবহার করে উত্তর নাদাররা বিরুধুনগরে ক্ষত্রিয় বিদ্যাশালা উচ্চ বিদ্যালয় প্রতিষ্ঠা করে। শুরু থেকেই শিক্ষাও নাদার মহাজন সঙ্গমের প্রাথমিক চিন্তার বিষয় ছিল। ১৯২১ সালে, সঙ্গম অভাবী ছাত্রদের বৃত্তি ঋণ প্রদান শুরু করে এবং ১৯৬৪ সালের মধ্যে ৩,০০০ টিরও বেশি এই ধরনের ঋণ দেওয়া হয়েছিল। কিছু ছাত্রকে বৈদেশিক পড়াশোনার জন্য সহায়তা দেওয়া হয়েছিল। সঙ্গম গ্রামের স্কুল প্রতিষ্ঠায়ও সাহায্য করেছিল। নাদার মহাজন সঙ্গম দ্বারা শিক্ষা ব্যয়ের বৃহত্তম অংশ গঠন করে।  নাদর ব্যাংক এবং অন্যান্য সমবায় সমিতি তাদের লাভের ৫ শতাংশ বৃত্তি তহবিলে দিয়েছে। নাদার মহাজন সঙ্গম ১৯৪৭ সালে সেন্টিলকুমার নাদার কলেজ নামে একটি কলেজও প্রতিষ্ঠা করে।
আন্তঃজাতি বিরোধের সমাধান
যেসব গ্রামে অল্প সংখ্যক নাদার পর্বতারোহী ছিল, তারা সংখ্যাগরিষ্ঠদের দ্বারা নিপীড়িত হয়েছিল। নাদার মহাজন সঙ্গম বৃহত্তর সম্প্রদায়ের শক্তি এবং প্রভাব ব্যবহার করে এই ধরনের পর্বতারোহীদের স্বার্থে কাজ করেছিল। পর্বতারোহীরা সঙ্গমকে আন্তঃ-সম্প্রদায়িক বিষয়তে হস্তক্ষেপ করতে বলতে পারে, যার ফলে সঙ্গম পরিস্থিতি তদন্ত করবে এবং যেকোনো নাদার দাবির বৈধতা নির্ধারণ করবে। তারপর, প্রয়োজনে, সঙ্গম পুলিশের হস্তক্ষেপের অনুরোধ করবে বা আদালতে দাবি সমর্থন করবে। এমন পরিস্থিতিতে যেখানে বিষয়টি আদালতে যায়, সঙ্গম নাদার দাবিদারকে মামলায় প্রতিদ্বন্দ্বিতা করার জন্য আর্থিক সহায়তা প্রদান করবে না, বরং দাবিটি সঠিকভাবে শোনা হয়েছে তা দেখবে। ভারতের স্বাধীনতার পর, সঙ্গম একটি বর্ণহীন সমাজকে উৎসাহিত করে সাংবিধানিক বিধানগুলোর সুবিধা গ্রহণ করে এবং এই দৃষ্টিভঙ্গি প্রচারের জন্য সরকারী প্রচেষ্টাকে সমর্থন করে। সমর্থনের মধ্যে তাদের নিজস্ব সম্প্রদায়ের সদস্যদের তাদের বিদ্যালয়, জলাধার, মন্দির এবং কূপ অন্যান্য সম্প্রদায়ের দ্বারা ব্যবহারের অনুমতি দেওয়ার জন্য অনুরোধ করা অন্তর্ভুক্ত ছিল। নাদার ব্যাংক এর নাম পরিবর্তন করে তামিলনাদ মার্কেন্টাইল ব্যাংক করা হয়। এই কর্মকান্ড নাদার সম্প্রদায়ের সম্মান ও স্বীকৃতি অর্জন করে। ডান|থাম্ব|224x224পিক্সেল| [[তামিলনাড়ু|তামিলনাড়ুর প্রধান হাই স্ট্রিট রঙ্গনাথন স্ট্রিটের বেশিরভাগ দোকানই নাদারদের মালিকানাধীন। ]]
রাজনীতি
১৯২০ এবং ১৯৩০ এর দশকে, নাদার মহাজন সঙ্গম অ-ব্রাহ্মণ আন্দোলন এবং জাস্টিস পার্টিকে সমর্থন করেছিল। নাদার মহাজন সঙ্গমের সভাপতি হিসেবে ডব্লিউ পি এ সৌন্দ্রপান্ডিয়ান নাদার পেরিয়ার ইভি রামাসামির আত্মসম্মান আন্দোলনের সাথে সম্প্রদায়কে আবদ্ধ করার প্রচেষ্টার নেতৃত্ব দেন। সাংস্কৃতিক ও ধর্মীয় ফ্রন্টে ব্রাহ্মণদের বিরুদ্ধে আক্রমণে উত্তর নাদাররা জাস্টিস পার্টিতে যোগ দেয়। তারা ব্রাহ্মণ-বহির্ভূত আন্দোলনের সময় আত্মসম্মানিত বিবাহেরও চর্চা করত।
১৯৪০-এর দশকের শেষের দিকে কে. কামরাজের রাজনৈতিক সাফল্যের কারণে নাদারদের সমর্থন ভারতীয় জাতীয় কংগ্রেসে স্থানান্তরিত হয়, কামরাজের মতামত মূলত তার নিজের সম্প্রদায়ই অপছন্দ করত। কামরাজ যুগের অবসানের পর, নাদারদের রাজনৈতিক সমর্থন বিভিন্ন দলে ছড়িয়ে পড়ে এবং নাদার সঙ্গমের রাজনৈতিকভাবাপন্নতা কমতে থাকে।
আজকের নাদার
নাদার দ্বারা অর্জিত সামাজিক ও অর্থনৈতিক উন্নয়ন শিক্ষাগত আগ্রহ জাগিয়েছে। ফোর্বসের এনএসআরমনাথের মতে, নাদাররা একটি ঘনিষ্ঠ, শক্তিশালী সম্প্রদায়। নাদাররা, যাদের একসময় প্রধানত তাদের উপরে বর্ণ দ্বারা নির্মিত হিন্দু মন্দিরে প্রবেশের অনুমতি দেওয়া হয়নি, তারা এখন তামিলনাড়ুর অনেক হিন্দু মন্দিরে ট্রাস্টি হিসেবে সম্মানিত পদে অধিষ্ঠিত। তারা আর্থিকভাবে শক্তিশালী এবং তামিলনাড়ুর দক্ষিণের জেলাগুলোতে রাজনৈতিকভাবে প্রভাবশালী। একজন রাজনৈতিক পর্যবেক্ষক বলছেন, প্রায় প্রতিটি রাজনৈতিক দলেই একজন নাদার নেতা রয়েছেন। সম্প্রদায়ের প্রভাবশালী তামিল মিডিয়া হাউস রয়েছে, যেমন দিনা থান্থি। ক্রফোর্ড ইয়াং বলেছেন যে:
সরকারী শ্রেণীবিভাগ
তামিলনাড়ু এবং ভারত উভয়ের সরকারই নাদারদের শ্রেণীবদ্ধ এবং একটি অনগ্রসর শ্রেণী হিসেবে তালিকাভুক্ত করেছে।
উপজাতি
নাদারদের উৎপত্তির কিংবদন্তি সাত পুত্রের জন্মের কথা বলে; দুজনের মৃত্যুর সাথে সাথে বাকি পাঁচ জন সম্প্রদায় নিয়ে আলাদা আলাদা ভাগ হয়ে যায়। নাদারদের মধ্যে পাঁচটি প্রধান বিভাগ ছিল। নাদার সম্প্রদায় একটি একক জাতি ছিল না, তবে সংশ্লিষ্ট উপজাতি এবং বিভিন্ন উৎসের শ্রেণির একটি ভাণ্ডার থেকে বিকাশ লাভ করেছিল, যারা সময়ের সাথে সাথে একক নাদারদের অধীনে এসেছিল। নাদার পর্বতারোহীরা ছিলেন আজকের নাদার সম্প্রদায়ের সবচেয়ে বড় উপসম্প্রদায়। দক্ষিণ ভারতের তুতিকোরিন, কানিয়াকুমারী, তিরুনেলভেলি এবং বিরুধুনগর জেলায় নাদারদের প্রাধান্য রয়েছে।
কারুক্কুপাট্টাইথার
ডান|থাম্ব| তামিলনাড়ুর তিরুনেলভেলি জেলায় পামরিয়া পর্বতারোহী কারুক্কুপাট্টাইথাররা মানাডুর আশেপাশে দেশের আদি বাসিন্দা বলে মনে করা হয়। এই মহকুমাটি পরে মারা নাদার নামে পরিচিত হয়। তারা নিজেদের পান্ডিয়ানদের বংশধর বলে দাবি করে। এটি পাঁচটি উপজাতির মধ্যে বৃহত্তম এবং অভিজাত নেলামাইক্কার এবং তারা তাদের নীচের পর্বতারোহীদেরসহ সমগ্র সম্প্রদায়ের প্রায় ৮০ শতাংশ গঠন করে। নেলামাইকাররা এবং পর্বতারোহীরা এন্ডোগামাস গ্রুপ, উপ-উপজাতি গঠন করে যারা প্রত্যেকে শুধুমাত্র নিজেদের মধ্যে বিয়ে করে।
মেল-নাত্তার
মেল-নাত্তার শব্দটি এসেছে মেল-নাড়ু (পশ্চিম দেশ) থেকে। মেল-নাত্তাররা ঐতিহ্যগতভাবে দক্ষিণ ত্রাভাঙ্কোর এবং পশ্চিম তিরুনেলভেলি জেলায় বসবাস করত। তারা নিজেদেরকে চেরা রাজাদের বংশধর বলে দাবি করে যারা তাদের রাজবংশের পতনের পর পশ্চিমঘাট এলাকায় বসতি স্থাপন করেছিল। ডান|থাম্ব|292x292পিক্সেল| তিরুভারুডি ভাইহুন্দা নাদান, নট্টাথির শেষ জমিদার।
নট্টাথি
যে সময়ে রবার্ট হার্ডগ্রেভ তার গবেষণা পরিচালনা করেছিলেন, ১৯৬০-এর দশকে, তুতিকোরিন জেলার সায়েরপুরমের কাছে নট্টাথি গ্রামে নট্টাথিদের প্রাধান্য ছিল। সেখানে তারা ঐতিহ্যগতভাবে চাষী, ব্যবসায়ী এবং মহাজন ছিল। পৌরাণিক বিবরণ দাবি করে যে নট্টাথিরা পান্ড্য ও চোলদের বংশধর। সম্প্রদায়টি বেশিরভাগ খ্রিস্টান ছিল এবং একটি অন্তঃবিবাহিত অংশ ছিল। নট্টাথির অধিপতি কত্তবোম্মা নায়কের একজন ধারক ছিলেন। ব্রিটিশদের অধীনে জমিদারি অধিকার নিয়ে নট্টাথি অধিপতিকে নিয়োগ করা হয়েছিল। নট্টাথি জমিদারদের মধ্যে শেষ তিরুভারুডি ভাইহুন্দা নাদান ১৮৯২ সালে মারা যান। জমিদারের সম্পত্তি শেষ পর্যন্ত বেশ কিছু দাবিদারদের মধ্যে ভাগ করা হয়।
কোডিকল
তারা ঐতিহ্যগতভাবে পালমরিয়া পর্বতারোহী। তারা তাঞ্জোরের কাবেরী নদীর তীর থেকে পান্ডিয়ান দেশে পান্ড্য রাজাদের পতাকাবাহী হিসেবে পরিচর্যা করার জন্য পান্ডিয়ান দেশে চলে এসেছিলেন বলে মনে করা হয়।
কাল্লা
কাল্লা শানারদের নাদার সম্প্রদায়ের সর্বনিম্ন বিভাগ হিসেবে বিবেচনা করা হত। তারা সেরভাই নামেও পরিচিত। কল্লা শব্দের অর্থ "মিথ্যা"। ধারণা করা হয় যে তারা মূলত পান্ড্য রাজাদের পালকি বহনকারী বা নেলামাইক্কার পরিবারের নৈমিত্তিক দাস ছিল, তারা নাদার সম্প্রদায়ের মধ্যে অবৈধ মিলন থেকে এসেছে। তারা ঐতিহ্যগতভাবে টোডি ট্যাপার।
খ্রিস্টান নাদারস
১৬৮০ সালে, নাদার নারীদের ধর্মান্তরিত করে ভাদ্দাকানকুলামে নাদারদের প্রথম ধর্মসভা শুরু হয়েছিল এবং ১৬৮৫ সালে সেই অনুযায়ী একটি গির্জা নির্মিত হয়েছিল। ১৭০১ সালে একটি স্থায়ী মিশন প্রতিষ্ঠিত হয়েছিল। কিছু নাদার নিজের ইচ্ছায় খ্রিস্টধর্ম গ্রহণ করেছিলেন এবং কিছু স্থানীয় বিশ্বাসের প্রতি তাদের ঘৃণার কারণে এটি গ্রহণ করেছিলেন। ১৯৭০ সালে, মাদ্রাজ রাজ্যে ১,৫ থেকে ২ মিলিয়ন হিন্দু নাদারের বিপরীতে খ্রিস্টান নাদারদের সংখ্যা ছিল ১৫০,০০০। হিন্দুদের মতো নাদার খ্রিস্টানরাও তাদের বর্ণের মধ্যে বিয়ে করে।
ধর্মীয় রীতিনীতি
অন্যান্য হিন্দুদের মতো হিন্দু নাদারদেরও বিভিন্ন ধরনের ধর্মীয় আচার-অনুষ্ঠান রয়েছে। এর মধ্যে রয়েছে জন্ম, প্রাপ্তবয়স্কতা, বিবাহ এবং মৃত্যু সংক্রান্ত অনুষ্ঠান। প্রতিটি হিন্দু নাদার পুরুষতান্ত্রিক বংশের মাধ্যমে একটি কুট্টমের (সমাবেশ) অন্তর্গত, এবং প্রতিটি কুট্টমের একটি সাধারণ পারিবারিক দেবতা রয়েছে। অভিবাসনের সময়, পরিবারগুলো প্রায়শই তাদের পারিবারিক মন্দির থেকে মাটি নিয়ে তাদের নতুন বাড়িতে স্থাপন করত। ঐতিহ্যগতভাবে, কুট্টমের সমস্ত সদস্য বছরে অন্তত একবার পারিবারিক মন্দিরে জড়ো হতেন। একটি সন্তানের জন্মের সাথে সাথে, পরিবার ঐতিহ্যগতভাবে পারিবারিক দেবতা মন্দিরে যায়, যেখানে প্রথমবারের মতো শিশুর চুল কামিয়ে দেবতাকে নিবেদন করা হয়। বিয়ের সময় পারিবারিক দেবতাকে প্রথম আমন্ত্রণ জানানো হয়।
হিন্দু নাদররা প্রায় সম্পূর্ণ শৈব (শুধু একটি কুট্টম বৈষ্ণব ছিল)। দেবতাদের মধ্যে মুরুগান নাদারদের মধ্যে ব্যাপক জনপ্রিয়। ভদ্রকালী দেবী নাদার সম্প্রদায়ের উপাস্য দেবতা। নাদাররাও দাবি করে যে তারা ভদ্রকালীর বংশধর। একটি ভদ্রকালী মন্দির সাধারণত প্রায় প্রতিটি নাদের বসতির কেন্দ্রে থাকে। থাম্ব|61x61পিক্সেল| আয়াওয়াজির সামাজিক-ধর্মীয় আন্দোলনের অগ্রণী ভূমিকা ও পৃষ্ঠপোষকতা ছিল নাদার সম্প্রদায়ের।
মন্তব্য
<references group="" responsive="1">
রাজশেখর বসু
রাজশেখর বসু (মার্চ ১৬, ১৮৮০ - এপ্রিল ২৭, ১৯৬০) ছিলেন একজন বিশিষ্ট ভারতীয় বাঙালি সাহিত্যিক, অনুবাদক, রসায়নবিদ ও অভিধান প্রণেতা। তিনি পরশুরাম ছদ্মনামে তার ব্যঙ্গকৌতুক ও বিদ্রুপাত্মক কথাসাহিত্যের জন্য প্রসিদ্ধ। গল্পরচনা ছাড়াও স্বনামে প্রকাশিত কালিদাসের মেঘদূত, বাল্মীকি রামায়ণ (সারানুবাদ), কৃষ্ণদ্বৈপায়ন বেদব্যাসকৃত মহাভারত (সারানুবাদ), শ্রীমদ্‌ভগবদ্‌গীতা ইত্যাদি ধ্রুপদি ভারতীয় সাহিত্যের অনুবাদগ্রন্থগুলিও ব্যাপক জনপ্রিয়তা অর্জন করে। চলন্তিকা অভিধান প্রণয়নের জন্য তিনি সর্বাধিক পরিচিতি। সাহিত্যকর্মের স্বীকৃতিস্বরূপ পশ্চিমবঙ্গ সরকার তাকে রবীন্দ্র পুরস্কারে ও ভারত সরকার পদ্মভূষণ সম্মানে ভূষিত করে। ১৯৫৫ খ্রিষ্টাব্দে আনন্দীবাঈ ইত্যাদি গল্প গ্রন্থের জন্য তিনি সাহিত্য অকাদেমি পুরস্কার লাভ করেছিলেন।
ব্যক্তিগত জীবন
রাজশেখর বসু ১৮৮০ খ্রিষ্টাব্দের ১৬ই মার্চ অধুনা পশ্চিমবঙ্গের পূরব বর্ধমান জেলার বামুনপাড়া গ্রামে তার মাতুলালয়ে জন্মগ্রহণ করেন। তার পৈতৃক নিবাস ছিল পশ্চিমবঙ্গের নদিয়া জেলার বীরনগর (উলা) গ্রামে। তার পিতা দার্শনিক পণ্ডিত চন্দ্রশেখর বসু ছিলেন দ্বারভাঙ্গা রাজ-এস্টেটের ম্যানেজার। রাজশেখর বসু ছিলেন চন্দ্রশেখর বসু ও লক্ষ্মীমণি দেবীর ছয় সন্তানের (শশিশেখর, গিরীন্দ্রশেখর প্রমুখ) মধ্যে দ্বিতীয়। দ্বারভাঙ্গায় তিনি শৈশবকাল অতিবহিত করেন ও বাংলা ভাষার তুলনায় হিন্দী ভাষায় পারদর্শীতা অর্জন করেন। তিনি ১৮৯৫ খ্রিষ্টাব্দে দ্বারভাঙ্গা রাজস্কুল থেকে এন্ট্রাস, ১৮৯৭ খ্রিষ্টাব্দে  পাটনা কলেজ থেকে এফ.এ পাশ করেন। ফার্স্ট আর্টস পাস করার পর শ্যামাচরণ দে'র পৌত্রী মৃণালিনী দেবীর সঙ্গে পরিণয়সূত্রে আবদ্ধ হন। ১৮৯৯ খ্রিষ্টাব্দে  কলকাতা প্রেসিডেন্সী কলেজ থেকে রসায়ন ও পদার্থবিজ্ঞানে অনার্সসহ বি.এ পাশ করেন। তখনও এম.এস-সি কোর্স চালু না হওয়ায় ১৯০০ খ্রিষ্টাব্দে  রসায়নে এম.এ পরীক্ষা দেন এবং প্রথম হন।
কর্মজীবন
১৯০২ খ্রিষ্টাব্দে কলকাতার রিপন কলেজ থেকে বি.এল পাশ করে মাত্র তিনদিন আইন ব্যবসায় করেছিলেন। আইন ব্যবসার তুলনায় বিজ্ঞান চর্চাতেই অধিকতর সফলতা লাভের লক্ষ্যে আচার্য স্যার প্রফুল্লচন্দ্র রায়ের সঙ্গে সাক্ষাৎ করেন। ১৯০১ খ্রিষ্টাব্দে সদ্য প্রতিষ্ঠিত বেঙ্গল কেমিক্যাল অ্যান্ড ফার্মাসিউটিক্যাল ওয়ার্কস কোম্পানীতে ১৯০৩ খ্রিষ্টাব্দে  রাজশেখর তার চাকরি-জীবনের শুরু করেন। সেখানে তিনি একজন রাসায়নিক হিসেবে সামান্য বেতনে নিযুক্ত হন । স্বীয় দক্ষতায় অল্পদিনেই তিনি আচার্য স্যার প্রফুল্লচন্দ্র রায় ও তৎকালীন ম্যানেজিং ডিরেক্টর ডাঃ কার্তিক বসুর প্রিয়ভাজনর হন। ১৯০৪ খ্রিষ্টাব্দে  তিনি ঐ কোম্পানীর পরিচালক পদে উন্নীত হন।  একদিকে গবেষণার কাজ, অন্যদিকে ব্যবসায় পরিচালনা -- উভয়ক্ষেত্রেই তিনি অসাধারণ দক্ষতার পরিচয় দেন। কেমিস্ট্রি ও ফিজিওলজির মধ্যে যোগসূত্র স্থাপন করে তিনি এক নতুন পদ্ধতির উদ্ভাবন করেন। স্বাস্থ্যহানির দরুন খ্রিষ্টাব্দে এখান থেকে অবসর নিলেও উপদেষ্টা এবং পরিচালক পদে আমৃত্যু এই কোম্পানীর সাথে যুক্ত ছিলেন। নিয়মানুবর্তিতা ও সুশৃঙ্খল অভ্যাসের জন্য তার জীবন-যাপন-পদ্ধতি কিংবদন্তিতে পরিণত হয়েছিল।
১৯০৬ খ্রিষ্টাব্দে ব্রিটিশ শাসিত অবিভক্ত ভারতে জাতীয় শিক্ষা পরিষদ গঠিত হলে তিনি তাতে সক্রিয় অংশ নিয়েছিলেন।
সাহিত্যকর্ম
রাজশেখর বসুর সাহিত্যিক কর্মজীবন  শুরু হয় ১৯২০-এর দশকে। ১৯২২ খ্রিষ্টাব্দে  ‘পরশুরাম’ ছদ্মনামে তিনি একটি মাসিক পত্রিকায় 'শ্রীশ্রীসিদ্ধেশ্বরী লিমিটেড' নামে ব্যঙ্গ রচনা প্রকাশ করেন। সেখানে অনেকগুলো রসরচনামূলক গল্পগ্রন্থ রচনা প্রকাশ করেন, যা তাকে প্রভূত জনপ্রিয়তা প্রদান করেছিল। শনিবারের চিঠি পত্রিকাতেও তিনি নিয়মিত লিখেছেন। গল্পরচনা ছাড়াও স্বনামে প্রকাশিত কালিদাসের মেঘদূত, বাল্মীকি রামায়ণ (সারানুবাদ), কৃষ্ণদ্বৈপায়ন বেদব্যাসকৃত মহাভারত (সারানুবাদ), শ্রীমদ্‌ভগবদ্‌গীতা ইত্যাদি ধ্রুপদি ভারতীয় সাহিত্যের অনুবাদগ্রন্থগুলিও ব্যাপক জনপ্রিয়তা অর্জন করে। তাঁর গল্পের চিত্রাঙ্কন করতেন তাঁর বন্ধু, চিত্রশিল্পী, কার্টুনিস্ট যতীন্দ্রকুমার সেন। ১৯৩৭ খ্রিষ্টাব্দে  প্রকাশিত হয় রাজশেখর বসু বিরচিত বাংলা অভিধান চলন্তিকা। এগুলি ছাড়াও লঘুগুরু, বিচিন্তা, ভারতের খনিজ, কুটির শিল্প প্রভৃতি প্রবন্ধগ্রন্থও রচনা করেছিলেন তিনি। তার প্রকাশিত গ্রন্থের সংখ্যা মোট ২১টি। রাজশেখর বসুর সম্পূর্ণ গ্রন্থতালিকা নিচে প্রদত্ত হল:
সম্মাননা ও স্বীকৃতি
১৯৫৫ খ্রিষ্টাব্দে সাহিত্যকর্মের স্বীকৃতিস্বরূপ কৃষ্ণকলি ইত্যাদি গল্প গ্রন্থের জন্য পশ্চিমবঙ্গ সরকার তাকে রবীন্দ্র পুরস্কারে ভূষিত করে। আনন্দীবাঈ ইত্যাদি গল্প বইটির জন্য তিনি ১৯৫৬ খ্রিষ্টাব্দে  ভারতের সাহিত্য অকাদেমি পুরস্কার লাভ করেছিলেন। ১৯৩৫ খ্রিষ্টাব্দে  কলকাতা বিশ্ববিদ্যালয় গঠিত বানান-সংস্কার সমিতি ও ১৯৪৮ খ্রিষ্টাব্দে  পশ্চিমবঙ্গ সরকারের পরিভাষা সংসদের সভাপতিত্বও করেন রাজশেখর। ১৯৫৭-৫৮ খ্রিষ্টাব্দে   কলকাতা বিশ্ববিদ্যালয়ের শতবর্ষপূর্তি উদ্‌যাপন উপলক্ষে ডি.লিট উপাধিতে ভূষিত হন তিনি। এছাড়াও যাদবপুর বিশ্ববিদ্যালয় তাকে সাম্মানিক ডক্টরেট উপাধি প্রদান করে। ১৯৫৬ খ্রিষ্টাব্দে  ভারত সরকার  তাকে পদ্মভূষণ উপাধি প্রদান করে। ১৯৪০ খ্রিষ্টাব্দে  জগত্তারিণী পদক এবং ১৯৫৫ খ্রিষ্টাব্দে  সরোজিনী পদকেও ভূষিত হন।
বিখ্যাত চলচ্চিত্রকার সত্যজিৎ রায়ের পরিচালনায় রাজশেখর বসুর দু'টি ছোটগল্প অবলম্বনে চলচ্চিত্র নির্মিত হয়। সেগুলো হলো পরশ পাথর এবং বিরিঞ্চি বাবা অবলম্বনে নির্মিত'মহাপুরুষ''।
জীবনাবসান
রাজশেখর বসু মৃণালীনি দেবীকে বিবাহ করেন। বসু দম্পতির এক কন্যা ছিল। তার মেয়ের জামাই খুব অল্প বয়সে অসুস্থতাজনিত কারণে মৃত্যুবরণ করে; শোকে কাতর হয়ে মেয়েও একই দিনে মারা যায়। ১৯৪২ খ্রিস্টাব্দে তার স্ত্রী মৃণালীনি দেবীও লোকান্তরিত হন। পরবর্তী ১৮ বছর স্ত্রীবিহীন একাকী জীবনে রচিত হয় তার অমূল্য সাহিত্যকর্মসমূহ। কিন্তু ব্যক্তিগত জীবনের দুঃখ-দূর্দশার কথা তার লেখনিতে পাওয়া যায়নি। ১৯৫৯ খ্রিস্টাব্দে মস্তিষ্কে রক্তক্ষরণ হয়ে অসুস্থ হয়ে পড়লেও তিনি লেখালেখি চালিয়ে যেতে থাকেন। অবশেষে ১৯৬০ খ্রিস্টাব্দে  ২৭শে এপ্রিল দ্বিতীয় দফা মস্তিষ্কে রক্তক্ষরণ হলে ঘুমন্ত অবস্থায় তার জীবনাবসান হয়।
গ্রন্থপঞ্জি
পরশুরামের গল্প:জীবনদৃষ্টি ও শিল্পরূপ ,সঞ্জীব দাস।প্রকাশক -বঙ্গীয় সাহিত্য সংসদ
যিরমিয়
যিরমিয় (আনু. ৬৫০ – আনু. ৫৭০ খ্রিস্টপূর্ব), এছাড়াও "কান্নারত নবী" নামেও ডাকা হয়, ছিলো হিব্রু বাইবেলের মূখ্য নবীদের অন্যতম একজন নবী। ইহুদি ঐতিহ্য অনুযায়ী, যিরমিয় তার শিষ্য ও অনুলিপি কারক বারুক বেন জেরিয়ের সাহায্য ও সম্পাদনায় যিরমিয়ের পুস্তক, রাজাবলি এবং বিলাপ গাঁথা লিখেছেন।
ইস্রায়েলের ঈশ্বর ইয়াহওয়েহের অনেক ভবিষ্যতবাণী ঘোষণার পাশাপাশি যিরমিয়ের পুস্তক নবীর ব্যক্তিগত জীবন, তার অভিজ্ঞতা এবং তার কারাবাস তুলে ধরে।
ইহুদিবাদ যিরমিয়ের পুস্তককে বাইবেলীয় গ্রন্থাবলির অংশ বলে বিবেচনা করে, এবং যিরমিয়কে মূখ্য নবীদের দ্বিতীয় নবী বলে গণ্য করে। খ্রিস্টধর্ম এবং ইসলামও যিরমিয়কে তাদের নবী হিসেবে গণ্য করে। তার বাণীগুলো নতুন নিয়মে উল্লেখ করা হয়েছে এবং তার গল্পগুলো ইসলামি ঐতিহ্যে পুনরায় তুলে ধরা হয়েছে।
কালানুক্রম
যিরমিয় নবী হিসেবে যিহূদার রাজা যোশিয়ের শাসনকালের ত্রয়োদশতম বছর (৬২৬ খ্রিস্টপূর্ব) থেকে ৫৮৭ খ্রিস্টপূর্বাব্দের জেরুসালেমের পতন এবং শলোমনের মন্দিরের ধ্বংসের ঘটনার পর পর্যন্ত সক্রিয় ছিলেন। এই সময়কালে পাঁচজন রাজা যিহূদা শাসন করেছে: যোশিয়, যিহোয়াশ, যিহোয়াকিম, যিহোয়াখিন, এবং সিদিকিয়। পয়গম্বরিনী হুলদা ছিলেন যিরমিয়ের আত্মীয় ও তার সমসাময়িক, অন্যদিকে নবী সফনিয় ছিলেন তার পরামর্শদাতা।
বংশ এবং প্রারম্ভিক জীবন
যিরমিয় ছিলেন অনাথোত নামক বিনইয়ামিনীয় গ্রামের কোহেন (ইহুদি যাজক) হিল্কিয়ের পুত্র। যিরমিয় এবং বিলাপ গাঁথার বর্ণনা অনুসারে তিনি যে পরিমাণ সমস্যার সম্মুখীন হয়েছেন তা তাকে পণ্ডিতদের দ্বারা "ক্রন্দনরত নবী" হিসাবে উল্লেখ করতে প্ররোচিত করে।
৬২৬ খ্রিস্টপূর্বাব্দে উত্তরের আক্রমণকারী দ্বারা জেরুজালেমের আসন্ন ধ্বংস ঘোষণা করতে ভবিষ্যদ্বাণী করার জন্য ঈশ্বর যিরমিয়কে দায়িত্ব প্রদান করেন। কারণ ইসরায়েল ঈশ্বরকে ত্যাগ করে বাআলের পূজা করত এবং বাআলের উদ্দেশ্যে তাদের সন্তানদের অগ্নিবলি প্রদান করত। জাতিটি ঈশ্বরের আইন থেকে এতদূর বিচ্যুত হয়েছিল যে তারা ঈশ্বরের সাথে তাদের চুক্তি ভঙ্গ করেছিল, যার ফলে ঈশ্বর তাদের উপর নিজের আশীর্বাদ প্রত্যাহার করে নিয়েছিল। যিহূদা জাতির উপর দুর্ভিক্ষ, বৈদেশিক বিজয়, লুণ্ঠন এবং প্রবাসে বন্দিত্ব ভোগ করার ভবিষ্যদ্বাণী ঘোষণা করার জন্য যিরমিয়কে ঈশ্বর পরিচালিত করে।
দায়িত্ব
অনুযায়ী, যিহূদার রাজা যোশিয় মূর্তিপূজারী অভ্যাস থেকে অনুতাপের দিকে জাতিকে পরিণত করার প্রায় পাঁচ বছর আগে ঈশ্বর যিরমিয়কে ৬২৬ খ্রিস্টপূর্বাব্দে ভবিষ্যদ্বাণী প্রচারের দায়িত্ব দেন। রাজাবলি এবং যিরমিয়ের পুস্তক অনুসারে, যোশিয়ের দাদা মনঃশির পাপের কারণে, এবং যোশিয়ের মৃত্যুর পর বিদেশী দেবতাদের মূর্তিপূজায় যিহূদার নির্লজ্জ ফিরে যাওয়ার কারণে যোশিয়ের সংস্কারগুলো যিহূদা এবং জেরুজালেমকে ধ্বংসের হাত থেকে বাঁচাতে অপর্যাপ্ত ছিল। যিরমিয়কে মানুষদের পাপ এবং তাদের আসন্ন শাস্তি প্রকাশ্যে আনার জন্য নিযুক্ত করা হয়েছিল বলে বলা হয়েছিল।
যিরমিয় এই অভিযোগ করে তার দায়িত্ব অর্পণের প্রতিরোধ করেছিলেন যে তিনি কেবল একজন শিশু এবং কীভাবে কথা বলতে হয় তা জানেন না, কিন্তু সদাপ্রভু যিরমিয়ের মুখে তার প্রবেশ করিয়ে দিলেন, এবং আদেশ করলেন "নিজেকে প্রস্তুত কর!" যিরমিয় ১ অধ্যায়ে তালিকাভুক্ত একজন নবী গুণাবলীর মধ্যে রয়েছে ভয় না পাওয়া, কথা বলার জন্য মনস্থির করা, কথা বলা এবং যেখানে পাঠানো হয়েছে সেখানে যাওয়া। যেহেতু যিরমিয়কে তার প্রথম বাণী প্রচার থেকে উদীয়মান উত্তম প্রশিক্ষিত এবং সম্পূর্ণ শিক্ষিত হিসাবে বর্ণনা করা হয়েছে, তাই শাফন পরিবারের সাথে তার সম্পর্কটি ইঙ্গিত করে যে তিনি শাফন নেতৃত্বাধীন জেরুসালেমের পুঁথি লেখকদের বিদ্যালয়ে প্রশিক্ষণ নিয়েছিলেন।
একজন নবী হওয়ার প্রারম্ভিক বছরগুলোয়, যিরমিয় প্রাথমিকভাবে একজন প্রচারক নবী ছিলেন, যিনি ইসরায়েল জুড়ে প্রচার. তিনি মূর্তিপূজা, পুরোহিতদের লোভ এবং মিথ্যা নবীদের প্রতি নিন্দা প্রকাশ করেন। বহু বছর পরে, ঈশ্বর যিরমিয়কে এই প্রাথমিক বাণীগুলো এবং তার অন্যান্য বার্তাগুলি লিখতে নির্দেশ দেন।
নিপীড়ন
যিরমিয়ের ভবিষ্যদ্বাণী তার বিরুদ্ধে মানুষকে চক্রান্ত করতে প্ররোচিত করে। যিরমিয়ের বার্তায় অসন্তুষ্ট হয়ে, সম্ভবত এটি অনাথোতের ধর্মস্থান বন্ধ হয়ে যাবে এই আশঙ্কা থেকে, এর পুরোহিত, তার আত্মীয় এবং অনাথোতের লোকেরা তাকে হত্যা করার ষড়যন্ত্র করে। তবে, প্রভু যিরমিয়ের কাছে তাদের ষড়যন্ত্র প্রকাশ করে তার জীবন রক্ষা করেছিলেন এবং অনাথোতের লোকদের জন্য বিপর্যয় ঘোষণা করেছিলেন। যখন যিরমিয় এই নিপীড়নের ব্যাপারে ঈশ্বরের নিকট অভিযোগ করেন তখন তাকে বলা হয় যে আরো খারাপভাবে তার উপর আক্রমণ করা হবে।
ইম্মেরের পুত্র, জেরুজালেমের একজন মন্দিরের কর্মকর্তা পশহূর যিরমিয়কে মারধর করে এবং বিনইয়ামিনের তোরণে একদিনের জন্য শিকল দিয়ে বেঁধে রাখে। এরপর যিরমিয় ঈশ্বরের বাণী প্রকাশের কারণে তার প্রতি ঘটে যাওয়া ঘটনার ফলে প্রাপ্ত কষ্ট এবং উপহাসের জন্য দুঃখ প্রকাশ করেন। তিনি বর্ণনা করেন যদি তিনি ঈশ্বরের বাক্যকে ভিতরে বন্ধ করার চেষ্টা করেন তবে তা কীভাবে তার হৃদয়ে জ্বলে ওঠে এবং তিনি তা ধরে রাখতে অক্ষম হন।
ভণ্ড নবীদের সাথে দ্বন্দ্ব
যখন যিরমিয় আসন্ন ধ্বংসের ভবিষ্যদ্বাণী করছিলেন, তখন তিনি অন্যান্য অনেক নবীদের নিন্দা করেছিলেন যারা শান্তিপূর্ণ অবস্থার ভবিষ্যদ্বাণী করছিলেন।
যিরমিয়ের পুস্তক অনুসারে, রাজা সিদিকিয়ের রাজত্বকালে, প্রভু যিরমিয়কে একটি জোয়াল তৈরি করার নির্দেশ দেওয়ার মাধ্যমে এই বার্তা দিয়েছিলেন যে ইস্রায়েল জাতি ব্যাবিলনের রাজার অধীন হবে। নবী হনানিয় যিরমিয়ের ঘাড় থেকে জোয়ালটি নিয়ে তা ভেঙে ফেলার পর ভবিষ্যদ্বাণী করেন যে দুই বছরের মধ্যে প্রভু ব্যাবিলনের রাজার জোয়াল ভেঙে দেবেন, কিন্তু যিরমিয় এর বিনিময়ে ভবিষ্যদ্বাণী করেছিলেন: "তুমি কাঠের জোয়াল ভেঙ্গেছো, কিন্তু পরিবর্তে লোহার জোয়াল তৈরি করলে।"
শমরীয় রাজ্যের সাথে সম্পর্ক
ইসরায়েলের উত্তরাঞ্চলীয় রাজ্য হতে আগত যিরমিয় এই রাজ্যের প্রতি সহানুভূতিশীল ছিলেন। তার তুলে ধরা প্রথমদিকের অনেকগুলো বাণী শমরীয়ের ইস্রায়েলীয়দের উদ্দেশ্য করে বলা হয়েছিল। তিনি তার ভাষা ব্যবহারে এবং ইস্রায়েলের সাথে ঈশ্বরের সম্পর্কের উদাহরণ প্রদানে উত্তরাঞ্চলীয় নবী হোশেয়ের সাথে সাদৃশ্যপূর্ণ। প্রাচীন ইস্রায়েলীয় বিবাহের উদাহরণ হিসাবে কাঙ্খিত সম্পর্ককে বর্ণনা করার জন্য হোশেয় প্রথম নবী ছিলেন বলে মনে করা হয়, যেখানে একজন পুরুষ বহুবিবাহ করতে পারে, এবং একজন মহিলাকে শুধুমাত্র একজন স্বামীর সাথে সংসার করার অনুমতি দেওয়া হয়েছিল। যিরমিয় প্রায়ই হোশেয়ের বৈবাহিক চিত্রের পুনরাবৃত্তি করেছেন।
ব্যাবিলন
বাইবেলের কাহিনী যিরমিয়কে ভয়ানক নির্যাতনের শিকার হিসাবে চিত্রিত করে। জেরুজালেমকে ব্যাবিলনীয় সেনাবাহিনীর হাতে তুলে দেওয়ার ভবিষ্যদ্বাণী করার পর, যাজক পশহূর সহ রাজার কর্মচারীরা, রাজা সিদিকিয় বোঝানোর চেষ্টা করেছিলেন যে সৈন্য ও জনগণকে হতাশ করার জন্য যিরমিয়কে মৃত্যুদণ্ড দেওয়া উচিত। সিদিকিয় তাদের এই দাবির মান্যতা দেন, ফলে তারা যিরমিয়কে একটি কূপে নিক্ষেপ করে, যেখানে যিরমিয় কাঁদায় ডুবে যান। হত্যার পাপ থেকে রেহাই পাওয়ার উদ্দেশ্যে যিরমিয়কে তারা অনাহারে হত্যা করার প্রচেষ্টায় এটি করে। একজন কুশীয় কূপ থেকে যিরমিয়কে উদ্ধার করে, কিন্তু ৫৮৭ খ্রিস্টপূর্বে জেরুসালেমের পতনের আগ পর্যন্ত যিরমিয় বন্দি ছিল।
ব্যাবিলনীয়রা যিরমিয়কে মুক্তি দিয়েছিল, এবং তার প্রতি দারুন দয়া দেখিয়েছিল, একটি ব্যাবিলনীয় আদেশ অনুসারে তাকে তার বাসস্থানের জায়গা বেছে নেওয়ার অনুমতি দেওয়া হয়েছিল। সেই অনুয়ায়ী যিরমিয় সদ্য নিয়োগপ্রাপ্ত যিহূদার প্রদেশপতি গদলিয়ের সাথে বিনইয়ামিনের মিসপায় গমন করেন।
মিশর
ব্যাবিলনীয়দের জন্য কাজ করার অপরাধে ইস্রায়েলীয় রাজপুত্রদের ভাড়াটে অম্মোন আততায়ী গদলিয়কে হত্যা করার পর যোহানন তার স্থলাভিষিক্ত হয়। যিরমিয়ের পরামর্শ উপেক্ষা করে যোহানন যিরমিয়, বারুক, যিরমিয়ের বিশ্বস্ত লিপিকার ও ভৃত্য, এবং রাজন্যাদের নিয়ে মিশরে পালিয়ে যান। মিশরে, নবী যিরমিয় সম্ভবত তার অবশিষ্ট জীবন কাটিয়েছেন এবং তখনও মানুষদের ঈশ্বরের দিকে ফিরিয়ে আনতে বৃথা চেষ্টা করে গেছেন। তার মৃত্যু সম্পর্কিত কোনো সঠিক দলিল নেই।
ঐতিহাসিকতা
এই ব্যাপারে ঐকমত্য রয়েছে যে যিরমিয় নামে একজন ঐতিহাসিক নবী ছিলেন এবং যিরমিয়ের পুস্তকের কিছু অংশ সম্ভবত যিরমিয় এবং/অথবা তার সম্পাদক বারুক লিখেছেন।
বিশ্বাস থেকে বিভিন্ন দৃষ্টিকোণ বিদ্যমান যে যিরমিয়ে বর্ণনা ও কাব্যিক অনুচ্ছেদগুলো তার জীবনের সমসাময়িক (ডাব্লিউ. এল. হলদয়), বা এটাও মনে করা হয় যে আসল নবীর কর্মগুলো আবিষ্কার কিংবা পুনরুদ্ধার করা যায়নি (আর. পি. ক্যারল)।
এর বিস্তৃত বিশ্লেষণ দেখুন। প্রথমে অধ্যায় ২–৬, ৮–১০, ১৩, ২১–২৩ ইত্যাদি অংশগুলো পুস্তকের প্রাথমিক সংগ্রহ ছিল। তারপর তারপরে একটি প্রাথমিক দ্বিবরণীয় সম্পাদনা ছিল যা আলবার্টজ প্রায় ৫৫০ খ্রিস্টপূর্বাব্দে নির্ধারণ করেছেন, সাথে তিনি বইটির মূল সমাপ্তি ২৫:১৩ এ নির্ধারণ করেন। তারপর ৫৪৫-৫৪০ খ্রিস্টপূর্বাব্দে দ্বিতীয় সম্পাদনা ঘটে যেখানে আরো অনেক পাতা ৪৫তম অধ্যায় পর্যন্ত সংযোজন করা হয়। তারপর ৫২৫–৫২০ খ্রিস্টপূর্বাব্দে তৃতীয় সম্পাদনা ঘটে যা বইটির সমাপ্তি ৫১:৬৪ পর্যন্ত নিয়ে আসে। তারপরে অধ্যায় ৫২ যোগ করে নির্বাসন-পরবর্তী সংশোধনগুলি বইয়ে করা হয়।
যদিও ঐতিহ্যগতভাবে যিরমিয়কে বিলাপ গাঁথার লেখক হিসেবে প্রায়ই মনে করা হয়ে থাকে, হয়ত এটি সম্ভবত সমগ্র ব্যাবিলনীয় বন্দীদশা জুড়ে বিভিন্ন সময়ে রচিত ব্যক্তি ও ধর্মীয় বিলাপের একটি সংগ্রহ ছিল। আলবার্টজ অধ্যায় ২-কে প্রাচীনতম গণ্য করে এটিকে জেরুসালেম অবরোধের সময়ের কিছু পরে এবং অধ্যায় ৫-এর তারিখ গদলিয়ের মৃত্যুর পর নির্ধারণ করে, গদলিয়ের পরে অন্যান্য অধ্যায়গুলো সংযোজন করা হয় (পৃ. ১৬০)।
খ্রিস্টধর্ম
খ্রিস্টীয় উপাসনা সমাবেশগুলোয় নিয়মিতভাবে যিরমিয়ের পুস্তক থেকে পাঠ করা হয়। মথির সুসমাচারের লেখক বিশেষভাবে মনে রেখেছিলেন যে কীভাবে যিশুর জীবন, মৃত্যু এবং পুনরুত্থানের ঘটনাগুলি যিরমিয়ের ভবিষ্যদ্বাণীগুলিকে সম্পন্ন করেছিল।
নতুন নিয়মে সরাসরি ৪০টি উদ্ধৃতি দেওয়া আছে, অধিকাংশ পাওয়া যায় প্রত্যাদেশ ১৮-তে যেখানে ব্যাবিলনের ধ্বংসযজ্ঞের সাথে সম্পর্কের ফলে এগুলো এসেছে। ইব্রীয়দের কাছে পত্রতেও নতুন চুক্তির ভবিষ্যদ্বাণীমূলক প্রত্যাশার পরিপূর্ণতা তুলে ধরা হয়েছে।
ইসলাম
হিব্রু বাইবেলের অন্যান্য অনেক নবীদের ন্যায়, যিরমিয়কে ইসলামে নবী হিসেবে উল্লেখ করা হয়েছে। তবে যিরমিয় সম্পর্কে কুরআনে উল্লেখ না থাকলেও, ইসলামিক ব্যাখ্যা ও সাহিত্যে যিরমিয়ের জীবনের বিভিন্ন অংশ তুলে ধরা হয়, যেগুলোর সাথে হিব্রু বাইবেলে দেওয়া বিবরণের সাথে অনেকটা মিল পাওয়া যায়। আরবি ভাষায় যিরমিয়ের নাম সাধারণত উচ্চারণ করা হয় ইরমিয়া, আরমিয়া অথবা উরমিয়া হিসেবে। শাস্ত্রীয় ঐতিহাসিকরা যেমন ওয়াহাব ইবনে মুনাব্বিহ যিরমিয়ের বিবরণ দিয়েছেন যা "যিরমিয়ের পুরাতন নিয়মের গল্পের মূল বিষয়গুলো: নবুওয়ত প্রাপ্তি, যিহূদার রাজার নিকট তার কাজ, মানুষের নিকট তার কাজ ও বাধাপ্রাপ্তি, বিদেশি হানাদারের ঘোষণা যে যিহূদা শাসন করবে - এগুলোর উপর ভিত্তি করে লেখা।" যদিও, কিছু হাদিস ও তাফসির বলে যে ধ্বংসপ্রাপ্ত এলাকার দৃষ্টান্ত যিরমিয়ের কাহিনী নিয়ে। এছাড়াও, সূরা ১৭ (আল-ইসরা), আয়াত ৪–৭, বনি ইসরায়েলের দুটি পাপের কথা উল্লেখ করে, কিছু হাদিস ও তাফসিরের উদ্ধৃতি অনুসারে দুটি পাপের একটি হল যিরমিয়কে কারাবন্দী এবং নির্যাতন করা।
মুসলিম সাহিত্য জেরুসালেমের ধ্বংসযজ্ঞ বিস্তারিত বর্ণনা করে যা যিরমিয়ের পুস্তকের বর্ণনার সমান্তরালে লিখিত।
চৌয়ারা ইউনিয়ন
চৌয়ারা বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।
যিরমিয়
সিলমোহর
খ্রিস্টপূর্ব সপ্তম শতাব্দীর শেলিমিয়ের পুত্র যেহুকলের একটি এবং পশূয়ের পুত্র গদলিয়ের আরেকটি সিলমোহর (যিরমিয় ৩৮:১-তে একসাথে আলোচিত হয়েছে; যেহুকলকেও যিরমিয় ৩৭:৩-এ আলোচনা করা হয়েছে) জেরুসালেমের দায়ূদের নগরে এলিয়াত মাজার নেতৃত্বাধীন খননকাজের সময় যথাক্রমে ২০০৫ ও ২০০৮ সালে পাওয়া গিয়েছে।
চৌয়ারা ইউনিয়ন
আয়তন
১২ বর্গ কিলোমিটার
যিরমিয়
তেল আরাদ অস্ট্রাকা
তেল আরাদে ১৯৭০ এর দশকে প্রাপ্ত মৃৎপাত্রের টুকরোতে পশূরের নাম রয়েছে যার নাম বাইবেলের অংশে পাওয়া যায়।
চৌয়ারা ইউনিয়ন
জনসংখ্যা
লোক সংখ্যা     : ২৭,২৫৫ জন ভোটার সংখ্যা : ১৭২৭৬ জন পুরুষ            : ১৪,৮৩৬ জন মহিলা           : ১২,৪১৯ জন
যিরমিয়
সাংস্কৃতিক প্রভাব
যিরমিয় ফরাসি jérémiade ও পরবর্তীকালে ইংরেজি jeremiad বিশেষ্যে প্রভাব রেখেছে যার অর্থ "বিলাপ; শোকের অভিযোগ", অথবা আরও বলতে গেলে, "একটি সতর্কতামূলক বা রাগান্বিত শব্দ।"
চৌয়ারা ইউনিয়ন
অবস্থান ও সীমানা
কুমিল্লা সদর দক্ষিণ উপজেলার উত্তর-মধ্যাংশে চৌয়ারা ইউনিয়নের অবস্থান। এ ইউনিয়নের পশ্চিমে বিজয়পুর ইউনিয়ন, দক্ষিণে বারপাড়া ইউনিয়ন ও জোড়কানন পশ্চিম ইউনিয়ন, পূর্বে গলিয়ারা ইউনিয়ন ও কুমিল্লা আদর্শ সদর উপজেলার জগন্নাথপুর ইউনিয়ন এবং উত্তরে কুমিল্লা সিটি কর্পোরেশন অবস্থিত। চৌয়ারা ইউনিয়নে মোট ৯ টি ওয়ার্ড রয়েছে।